K O R R A L D U S

Haapsalu					                                13. juuli 2011 nr 432

Projekteerimistingimuste kinnitamine 
(Westmeri tn 1, Haapsalu)

Läbi vaadanud OÜ Morobell nr 7-2.15/2370 Westmeri tn 1 kinnistul asuva kaldaäärse kai külge ujuvkai projekti projekteerimistingimuste saamiseks ning arvestades Tehnilise Järelevalve Ameti, Veeteedeameti ja Keskkonnaameti kooskõlastusi ning juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud „Haapsalu linna ehitusmäärus“ § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Westmeri tn 1 kinnistul asuva kaiga ühendatud ujuvkai ehitusprojekti  projekteerimistingimused nr 19-11 (lisatud).
2.	Korraldus teha teatavaks OÜ Morobell`ile (info@morobell.ee) .
3.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 19-11  “31”mai  2011 	
Tingimused kinnitatud:
Haapsalu Linnavalitsuse korraldusega nr 432, 13.juuni 2011	
Projekti nimetus	Ujuvkai ehitusprojekt	
Kinnistu asukoht	Westmeri tn 1, Haapsalu 	
Taotleja nimi	OÜ Morobell	
Kinnistu andmed	katastritunnus 18301:002:0045,  kinnistusraamatu registriosa nr 2077032, pindala  4365m2, maakasutuse sihtotstarve - 100% tootmismaa;	
Projekti koostamisel arvestada alljärgnevat: 		
	1.	Koostada ujuvkai ehitusprojekt arvestades kehtivate standarditega (EVS), normidega (EPN). Projekt peab vastama ehitusloa saamiseks ehitusprojektile esitatavatele nõuetele (MKM 17.09.2010. a määrus nr 67) ning käesolevatele projekteerimistingimustele.

2.	Projekti koosseisus esitada  digitaalne geodeetiline asendiplaan täpsusastmega M 1:500.

3.	Projekti koosseisus peavad sisalduma kai plaanid, lõiked, konstruktiivsed sõlmed.

4.	Käesolevate projekteerimistingimustega on lubatud projekteerida  ujuvkai Westmeri 1 akvatooriumisse, kinnitusega kaldaäärse kai külge võttes arvesse:
•	projekteeritav ujuvkai asub Haapsalu vanalinna muinsuskaitseala (reg nr 27013) kaitsevööndis;
•	Haapsalu Linnavalitsuse 17.03.2010 korraldusega nr 170 kehtestatud Westmeri tn 1 detailplaneeringut; 
•	ujuvkai projekteerida 60m pikkune, 6m kinnitusega olemasoleva kaldaäärse kaile;
•	projekteerida ujuvkai välisvalgustus; vajalikud tehnilised tingimused taotleda kinnistu omanikul.

5.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
6.	Projekt kuulub kooskõlastamisele Veeteede Ametiga
7.	Projekt kuulub kooskõlastamisele Muinsuskaitseametiga.

Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 	
Lisa	 Westmeri tn 1 detailplaneeringu põhijoonis
Tehnilise Järelevalve Ameti 12.07.2011 kooskõlastuskiri nr 6.12-3/11-1253-008	
Tingimused
koostasid:	
Aselinnapea                                              ………………………   Peeter Vikman

Linnaarhitekt                                             ………………………    Anu Joost
Käesolevad tingimused on kehtivad kahe aasta jooksul alates nende kinnitamisest